o
Tervetuloa, Aryeh Green Jerusalem Studioon!
Kiitos. Mukava olla täällä.
Voittoa tavoittelemattoman järjestönne MediaCentralin -
päätarkoitus on auttaa ulkomaisia toimittajia, -
jotka työskentelevät Israelissa ja palestiinalaisalueilla.
Mitä MediaCentral tekee käytännössä?
Se on hyvin yksinkertaista.
Toimittajat tarvitsevat ulkomailla monenlaisia palveluja.
Kääntäjiä, autonkuljettajia, matkaoppaita, tulkkeja, -
valokuvaajia ja muita palveluntarjoajia.
He tarvitsevat apua, jotta he voivat syventyä raportoimiinsa asioihin.
Esimerkiksi heidän viitatessaan asiantuntijoihin, -
tai hallituksen tai opposition edustajien lausuntoihin, -
kaikilla on erilainen näkökulma.
Sitä me teemme, me tarjoamme palveluita toimittajille, -
jotka työskentelevät Israelissa tai palestiinalaisalueilla, -
jotta he pääsisivät syvemmälle raportoimiinsa asioihin.
Kuinka kauan olet tehnyt tätä työtä?
Viime kuussa tuli 5 vuotta täyteen.
Työskentelin kyllä sitä ennenkin ulkomaiseen mediaan liittyen.
MediaCentral on ollut olemassa 5 vuotta.
Kuinka monta ulkomaista toimittajaa on postituslistallanne?
Hauska kysymys!
Ehkä noin 500 toimittajaa tällä alueella, -
Jerusalemissa, Tel Avivissa ja Ramallassa.
Silloin kun jotain tapahtuu, voi olla enemmän.
Postituslistallamme on noin 1200 ihmistä, -
koska mukana on myös tuottajia, kääntäjiä, freelancereita, -
monia muitakin kuin itse toimittajia.
Minkälaisia retkiä ja seminaareja järjestätte?
Tai miten autatte toimittajia?
Esimerkiksi eilen CIA:n entinen johtaja James Woolsey -
piti tiedotustilaisuuden MediaCentralissa -
vaihtoehtoisesta energiasta ja alueen kehityksestä, -
Israelin asemasta taistelussa ääriaineksia vastaan, -
jotka käyttävät energia- resursseja hyväkseen -
kampanjassaan länsimaita vastaan.
Sekä tiedotustilaisuus että siihen liittyvä keskustelu -
olivat hyvin mielenkiintoisia, kun Israelia, Irania ja Saudi-Arabiaa -
sekä energiakysymyksiä ja terrorismia käsiteltiin yhdessä.
Meillä on ollut myös palestiinalaisten edustajia, -
Israelin hallituksen edustajia, ja asiantuntijoita.
Muutama viikko sitten eräs asiantuntija kertoi -
Hamasin ja Fatahin sovintoneuvotteluista, -
kun nyt yritetään saada yhteen nämä kaksi hyvin erilaista -
puolta palestiinalaisyhteisössä, jotka yrittävät tehdä sovinnon.
Viime viikkoina on tehty opintoretkiä, -
joissa on keskusteltu yhteistyöstä ympäristöasioissa, -
palestiinalaisten, jordanialaisten ja israelilaisten välillä.
Olemme tehneet matkoja etelän beduiinikyliin -
ja pohjoisen arabikyliin.
Olemme tehneet matkan Sderotiin ja Eshkolin alueelle Gazan lähellä, -
jonne ammutaan raketteja siviiliväestöä kohti joka viikko.
Kävimme myös turva-aidalla, joka rakennettiin estämään -
terroristeja pääsemästä Israelin asutuskeskuksiin.
Olemme käyneet Libanonin rajalla, Golanilla...
Kaikkea mahdollista, kulttuuria, huipputeknologiaa, liike-elämää, -
yhteiskunnallisia asioita, ja tietenkin konfliktia ja politiikkaa.
Kokemuksestani toimittajana Israelissa olen huomannut, -
ettei ole helppoa saada yhteen palestiinalaisia ja juutalaisia -
samaan konferenssiin tai seminaariin.
Onko teidän kokemuksenne mukaan helppoa järjestää tilaisuuksia, -
jossa kaikki ovat yhdessä sulassa sovussa?
Meidän täytyy ymmärtää ero -
israelilaisten ja palestiinalaisten henkilökohtaisten suhteiden -
ja virallisen palestiinalaisen asenteen välillä, -
asenteen, jota he sanovat suhteiden "normalisoinniksi" Israelin kanssa.
Se on ollut meille haaste.
Tämä on voittoa tavoittelematon, rehellisen tiedonvälityksen projekti.
Se ei ole hallituksen organisoima.
Meillä on vahva uskottavuus.
Yksinkertaisesti autamme toimittajia saavuttamaan omat tavoitteensa -
raportoimaan kentältä tarkasti ja oikein.
Olemme onnistuneet työskentelemään palestiinalaisten kanssa, -
koska meihin luotetaan, ettei tavoitteenamme ole -
vain yrittää saada Israelia näyttämään hyvältä.
Mainitsit aivan eri asian, ovatko viralliset palestiinalaisedustajat -
tai aktivistit halukkaita tekemään yhteistyötä israelilaisten kanssa.
Henkilökunnassamme on palestiinalaisia.
Se on ainutlaatuista järjestöissä ja virastoissa, -
sekä palestiinalaisten että israelilaisten puolella, -
jotka työskentelevät toimittajien kanssa.
Meidät tunnetaan uskottavuudestamme, -
että ainoastaan autamme toimittajia saamaan syvempää tietoa asioista -
ilman poliittisia tarkoitusperiä.
Siinä mielessä olemme onnistuneet.
Teemme matkoja Ramallaan, Jeniniin, Jerikoon...
Ensi viikolla teemme retken, jossa tutkimme vesiasioita -
Jordanin laaksossa.
Mukana on Israelin ja palestiinalaisten edustajia, -
asiantuntijoita ja paikallisia asukkaita.
Tutkimme syvemmin tätä monimutkaista asiaa.
Sen historiaa, laki- ja ympäristökysymyksiä.
Olemme luoneet ympäristön, jossa palestiinalaiset ja israelilaiset -
auttavat toimittajia ymmärtämään monimutkaista todellisuutta -
ja ovat halukkaita työskentelemään, jos ei yhdessä, -
niin ainakin meidän kanssamme.
Minä olen mukana, MediaCentralin ulkopuolella, -
palestiinalaisten ja israelilaisten kansalaisjärjestöissä, -
jotka pyrkivät edistämään rauhanomaista yhteiseloa,
suvaitsevaisuutta ja demokratiaa.
Se on hyvin epävirallista toimintaa.
Minunkaltaiseni yksityishenkilöt ovat mukana keskusteluissa, -
joiden toivoimme vaikuttavan ajan myötä -
myös päättäjien vuorovaikutukseen, -
mutta se on kansalaiskeskustelua -
eturintaman hallitusten neuvottelujen takana.
Olette tehneet hiljattain tutkimuksen -
toimittajien suhtautumisesta palveluihinne.
Minkälaisia tuloksia olette saaneet?
Ne ovat mielenkiintoisia, sinähän tiedät, -
koska olet täällä toimiva toimittaja.
Minä myös vastasin niihin kysymyksiin.
Niin juuri oletinkin!
Tutkimuksellamme oli useita tavoitteita.
Yksi oli saada palautetta toimittajilta siitä, -
miten he ovat kokeneet tilanteen yleisesti.
Miten Israelin hallitus ja palestii- nalaishallitus suhtautuvat heihin, -
ja myös israelilaiset ja palestiinalaiset kansalaisjärjestöt.
Kysyimme myös mitä mieltä he ovat meidän palveluistamme.
Mielenkiintoista oli, että useimmat toimittajat, joita me palvelemme, -
käyttävät kaikkia resursseja, joita on tarjolla.
Odotin heidän vastaavan eri tavoilla, -
etteivät he käytä tarjolla olevia tietoja, -
tai retkiä tai seminaareja, -
mutta he todella käyttävät kaikkia resursseja.
Pieniä eroja on suhtautumisessa eri hallinnollisiin tahoihin -
tai kansalaisjärjestöihin.
Israelilaisten ja palestiinalaisten tahojen välillä on eroja siinä, -
miten toimittajiin asennoidutaan.
Minusta kaikkein kiinnostavinta oli huomata, -
miten tärkeää uskottavuus on toimittajalle.
Kun hän saa tietoa israelilaisilta tai palestiinalaisilta tahoilta, -
nousi aina esiin epäilys, että ne tekevät vain PR:ää.
Toimittajille on tärkeää saada tietoa lähteistä, -
jotka he kokevat uskottaviksi, -
jotka ainoastaan auttavat heitä tutkimaan asioita -
todistelematta, että toinen osapuoli on aina oikeassa.
Minkälaista kritiikkiä tuli hallituksen toiminnasta, -
tai teidän toiminnastamme?
Tietenkin saimme paljon palautetta -
sekä hallituksen että kansalais- järjestöjen kommenteista.
Valtaosa palautteesta oli positiivista.
Voit kuvitella, koska olet ollut täällä tarpeeksi kauan, -
että valituksia tulee, se ei ole mitään uutta.
Toimittajat ovat turhautuneita esimerkiksi -
pitkistä ja perusteellisista turvatarkastuksista -
heidän tullessaan Israeliin Ben Gurion -lentokentällä, -
tai kun he haluavat haastatella presidenttiä tai pääministeriä.
He ymmärtävät sen, mutta valittavat silti.
Tutkimuksessa ilmeni myös, - kysyit nimenomaan kritiikistä -
vaikka tämäkään ei ole mikään yllätys, -
että toimittajat ovat turhautuneita siitä, -
etteivät he pääse sekä palestiina- laisten että Israelin edustajien luo.
Palestiinalaispuolella kommentoitiin sitä, -
että on vaikeaa saada täsmällistä ja paikkansapitävää tietoa.
On esiintynyt turhautumista ja epäluuloa -
palestiinalaisten virallisten edustajien antamia tietoja kohtaan.
Esimerkiksi palestiinalaispresidentin tiedotuskeskuksen suhteen -
kommentoitiin, etteivät heidän tietonsa aina pidä paikkansa.
Mutta ainakin tietoja on saatavilla.
Siteerasin tässä suoraan joitakin kommentteja.
Tavoitteenanne on antaa laaja kuva Israelin tapahtumista, -
mutta myös parantaa Israelin imagoa.
Mitkä ovat suurimmat ongelmat Israelin PR-työn kannalta mediassa?
On tärkeä ymmärtää, ettemme tee PR-työtä Israelin hyväksi.
Päätavoitteemme MediaCentralissa on, ettemme yritä saada Israelia -
näyttämään paremmalta.
Olen israelilainen, olen asunut täällä 28 vuotta, -
ja uskon että totuus on Israelin paras liittolainen.
Parasta Israelille, ja myös palestiinalaisille ja koko alueelle, -
on kun media raportoi tarkasti todellisuudesta paikan päällä, -
alueen todellisesta historiasta, siitä mitä todella tapahtuu -
israelilaisessa yhteiskunnassa ja kulttuurissa, -
ja konfliktin historiasta.
Kun media kuvailee toden- mukaisesti ja täsmällisesti -
juridisista taustoista koskien esimerkiksi -
Israelin läsnäoloa kiistellyillä alueilla.
Mitä YK:n peruskirja sanoo, -
mitä päätöslauselma 242 todella merkitsee -
Israelin vetäytymisen suhteen -
sen 1967 puolustussodassa valtaamilta alueilta.
Täsmällinen todenperäisyys auttaa näkemään, -
ettei Israel aina ole väärässä.
Nykyään akateeminen yhteisö -
ammattijärjestöjen johtajat, kirkkojen johtajat, -
ja tietenkin poliittinen johto erityisesti Euroopassa, -
mutta yhä enemmän myös USA:ssa, -
käyttävät terminologiaa, joka saa Israelin näyttämään hyökkääjältä -
tämän konfliktin historiassa ja nykyään, -
ja että arabit kiistellyillä alueilla tai laajemmin -
ovat israelilaisten hyökkäysten uhreja.
Älyllinen eliittimme esittää tämän niin, -
että Israel on Goljat, ja palestiinalaiset ovat Daavid.
Tämä ei heijasta totuudellisesti ja objektiivisesti -
konfliktin historiaa ja juridista tilannetta.
Poliittiset johtajat ja akateemikot -
käyttävät tällaista terminologiaa, -
että Israelin siirtokunnat ovat lähtökohtaisesti "laittomia".
Niistä voidaan kiistellä, niitä voidaan vastustaa, -
koska ne alueet ovat kiistanalaisia, -
ne olivat sellaisia jo ennen vuotta 1949, -
ilman että niitä sanotaan lähtökohtaisesti "laittomiksi".
Kansainvälisen lain täsmällisen tutkimisen perusteella, -
siten kun länsimaat sen ymmärtävät, en tarkoita muslimimaailmaa, -
enkä entisen Neuvostoliiton alueen tulkintaa kansainvälisestä laista, -
puhun länsimaiden käsityksestä kansainvälisestä laista.
Vaikka siirtokunnat eivät välttämättä auta tilannetta, -
ja niitä voi vastustaa poliittisessa mielessä, -
mutta voidaan järjevästi perustella, etteivät ne ole laittomia.
En nyt sano, että siirtokuntien rakentaminen pitäisi sallia, -
vaan haluan huomauttaa, että terminologian käyttö, -
kuten sanan "miehitys", tai "laiton" siirtokuntien yhteydessä -
luo asioille puitteet, jossa Israel on aina väärässä.
Kiitos, Aryeh, kun olit Jerusalem Studiossamme.
Kiitos, että sain olla mukana.
Suomennos: Hannele Tainio